༈ རྒྱལ་ལྷུན་གྲུབ་དགའ་བའི་ཚལ་
གྱི་དེ་ཝཱི་ཀོ་ཊིར་དཔལ་ལྡན་འདོད་ཁམས་དབང་ཕྱུག་མར་ཕུལ་བའི་སྙན་དར་ཞལ་ཡིག་རྫོགས་ལྡན་འཛུམ་ཞལ་
དགོད་པའི་དགའ་སྟོན། ཁྱབ་བདག་ཧེ་རུ་ཀ་དང་མཉམ་སྦྱོར་བ། །བདེ་ཆེན་འཁོར་ལོ་
ཆེན་པོར་རྒྱས་འདེབས་ཡུམ། །གཉིས་མེད་གཉིས་སུ་སྣང་བའི་ཟློས་གར་ཅན། །སྲིད་
གསུམ་དབང་སྒྱུར་དཔལ་ལྡན་རེ་མ་ཏི། །དབང་པོའི་གཞུ་ཡིས་རབ་དཀྲིས་ཀཻ་ལ་
ཤའི། །རི་བོའི་ཁེངས་པ་བསྙོལ་ནུས་མཛེས་སྡུག་ཅན། །ཡིད་འོང་མིག་གི་བདུད་རྩིར་
ཟླ་མེད་པ། །དུང་སྐྱོང་མ་སོགས་རྣམ་འགྱུར་ཅི་ཡང་སྟོན། །བསོད་ནམས་ཉི་མ་སྟོང་
དུ་འབར་བའི་གཟི། །ཡིད་བཞིན་དབང་གི་རྒྱལ་པོ་འདོད་འཇོ་མཁན། །འཛམ་བུའི་
གསེར་སྦྱངས་ལས་གྲུབ་ལྷུན་པོ་ཡི། །སྤུན་ཟླས་གངྒཱའི་རྡུལ་གྲངས་བག་ལ་ཞ། །འགྲོ་
ལ་སྙིང་རྗེས་ཆགས་པའི་འོད་མདངས་དང་། །བརྟན་གཡོའི་སྙིང་གི་བཅུད་ཁྲག་གིས་
མྱོས་པ། །ལྷན་ཅིག་རྒོད་མ་ཁ་ལྟར་དམར་བའི་མདོག །གྲངས་མེད་སྤྲོས་ཚེ་སྲིད་
གསུམ་འདར་ཞིང་འདུད།
།
K
མིག་སྨན་མདོག་ཅན་རབ་ཁྲོས་སྲིན་མོའི་གཟུགས། །རྐྱང་སེར་དྲེའུའི་སྟེང་ན་ཕྱེད་
སྐྱིལ་ཅན། །གནས་གསུམ་མཁའ་འགྲོའི་གཙོ་མོ་དམག་ཟོར་ལྷ། །ནད་གདོན་སྒྲིབ་
གཉིས་འཇིལ་བའི་སྨན་གཅིག་པུ། །རབ་དཀར་འཕྲིན་ལས་གསེར་མདོག་རྣམ་པར་
རྒྱལ། །འདི་ཕྱིའི་བདེ་སྐྱིད་སྲོག་འཚོའི་ཆོ་ག་མཁན། །ལྷུན་གྱིས་གྲུབ་པའི་ནུས་དཔུང་
230

སྐུ་གསུང་ཐུགས་རྟེན་གསེར་བཞེངས་སོགས་དཀར་ཆག་གླེགས་བམ་གསུམ་པ། ༼༡༨༽
སྐྱེད་དུ་གསོལ། །བསྐལ་པར་འགྲན་པའི་ཚེ་དང་བསོད་ནམས་ཀྱི། །ཕུང་པོས་ཀུན་
བཟོད་ངལ་བའི་རྔུལ་ཆུའི་རྒྱུན། །དབང་ཐང་རྒྱ་མཚོར་བབས་ཀྱང་དོག་མིན་པའི། །
ལེགས་ཚོགས་བླ་ནས་བླར་འདེགས་འཕྱུར་བར་མཛོད། །འགྲོ་བའི་ཡིད་འགུགས་
དམར་འོད་ལྕགས་ཀྱུའི་རྩེ། །སེམས་བྲལ་འཛིན་མར་བཏབ་ཀྱང་ཟུག་རྔུ་ཡིས། །
འདར་བར་ནུས་ཕྱིར་བརྟན་གཡོའི་ཆོས་རྣམས་ཀུན། །ཁབ་ལེན་རྡོ་ཡིས་ལྕགས་ཀྱི་
ཕྱེ་ལྟར་དྲོངས། །ཟས་སུ་ཉེར་གཏད་དགྲ་དང་བགེགས་ཀྱི་དཔུང་། །བདུན་བརྒྱུད་
ཚུན་གྱི་བླ་ཚེ་སྟོབས་འབྱོར་དང་། །མཐུ་དང་ནུས་པ་ཉམས་ཤིང་བརླག་པ་ལ། །དུག་
སྦྲུལ་སྒོང་ཁྱེར་རྗེས་སུ་བསྙེག་ལྟར་མཛོད། །ཕུན་སུམ་ཚོགས་པའི་དགའ་སྟོན་དཔལ་
ལྡན་ཞིང༌། །ཆོས་སྲིད་ཟུང་དུ་ཉེར་འཇུག་ཕོ་བྲང་ཆེར། །རྫོགས་ལྡན་དུས་ཀྱི་ས་
དབང་ཇི་བཞིན་དུ། །བསམས་པ་ཙམ་གྱིས་དོན་ཀུན་འགྲུབ་པར་མཛོད།། །།